കണ്ണൂരില് പിടിയിലായ യുവതികള് ഐസിസില് ചേരാന് പദ്ധതിയിട്ടു, സിറിയയില് പോകാന് ടെഹ്റാന് വരെ എത്തി , വെളിപ്പെടുത്തലുമായി എന്ഐഎ കണ്ണൂര്: ഇന്ത്യയില് ഐസിസിന് വേണ്ടി സോഷ്യല് മീഡിയ വഴി പ്രചാരണം നടത്തിയ കേസില് കണ്ണൂരില് അറസ്റ്റിലായ യുവതികള് ഐസിസില് ചേരാന് പദ്ധതിയിട്ടിരുന്നതായി എന്.ഐ.എയുടെ വെളിപ്പെടുത്തല്. ഇവര്ക്ക് ഐസിസുമായി അടുത്തബന്ധമുണ്ടെന്നാണണ്് എന്,ഐ. എ പറയുന്നത്. കണ്ണൂര് താണ സ്വദേശികളായ ഷിഫാ ഹാരിസ്. മിഷ്ഹ സിദ്ദിഖ് എന്നിവരാണ് പിടിയിലായത്. മിഷ്ഹ സിദ്ധീഖ് സിറിയയിലേക്കുള്ള യാത്രയില് ഇറാനിലെ ടെഹ്റാന് വരെ എത്തിയെന്നാണ് എന്.ഐ.എ പറയുന്നത്. മുഷാബ് അന്വര്, ഷിഫ ഹാരിസ് എന്നിവരെ ഐസിസിലേക്ക് അടുപ്പിച്ചത് മിഷ്ഹയാണ്. മിഷ്ഹ കശ്മീരിലിലുള്ള കൂട്ടാളികള്ക്ക് ഐസിസ് പ്രവര്ത്തനങ്ങള്ക്ക് പണം അയച്ചു നല്കി. കാശ്മീരിലേക്ക് പോകാനായിരുന്നു ഷിഫ ഹാരിസിന്റെ പദ്ധതിയെന്നും എന്ഐഎ പറയുന്നു ഏഴ് പേരടങ്ങുന്ന മലയാളി സംഘം ഭീകര പ്രവര്ത്തനങ്ങള്ക്കായി കാശ്മീരില് പോകാന് പദ്ധതി ഇട്ടിരുന്നു. ഡല്ഹിയില് നിന്നെത്തിയ എന്.ഐ.എ സംഘം ഇന്ന് അതിരാവിലെ രഹസ്യമായാണ് കണ്ണൂര് താണയിലെ വീട്ടില് നിന്നും ഷിഫാ ഹാരിസ്, മിഷ്ഹ സിദ്ദിഖ് എന്നിവരെ അറസ്റ്റ് ചെയ്തത്. കണ്ണൂരിലെ മജിസ്ട്രേറ്റ് കോടതിയില് ഹാജരാക്കി പ്രതികളെ ട്രാന്സിറ്റ് കസ്റ്റഡിയില് വാങ്ങി.